人工神經網絡喺廿世紀尾嘅成功令好多科學家都相信咗呢套觀點，不過呢種觀點亦都唔係人人認同，例如有唔少認知科學家都詬病聯結主義，指出人工神經網絡有可詮釋性低嘅問題－一個成功噉做緊預測嘅人工神經網絡近乎冇可能用言語解釋佢嘅運作原理，唔似得簡單嘅迴歸模型噉，可以用「x同y成簡單嘅正比關係」等人類能夠輕易理解嘅句子做總結。